જોકે આ રિસર્ચ પર બીજો અને તદ્દન વિરુદ્ધ મત આપતા ડર્મેટોલૉજિસ્ટ ડૉ. કેતન શાહ કહે છે, ‘એવું કાંઈ નથી કે તમે તડકામાં બેસો તો તમને સ્કિન-કૅન્સરનું રિસ્ક ઓછું હોય, કેમ કે આપણી ભારતીય સ્કિનનો જે ટાઇપ છે એ ૩ અને ૪ છે. ૩ અને ૪ સ્કિન-ટાઇપમાં સ્કિન-કૅન્સરનું રિસ્ક આમ પણ ઓછું હોય છે. બીજું, આપણી સ્કિનમાં મેલાનિનનું પ્રમાણ વધુ હોવાથી આપણી સ્કિન ડાર્ક છે. એ સિવાય આ મેલાનિન સ્કિન-કૅન્સર સામે આપણને પ્રોટેક્ટ કરે છે, પણ જો તમે ભારતની બહાર જાઓ તો ત્યાંના લોકોની સ્કિન ટાઇપ-વન હોય છે અને એ લોકોમાં મેલાનિનનું પ્રમાણ ઓછું હોય છે એટલે એ લોકોમાં મેલાનોમા નામના સ્કિન-કૅન્સરનું પ્રમાણ વધારે જોવા મળે છે. બીજું એ કે સ્કિન-કૅન્સર તડકાથી વધે, ઓછું ન થઈ શકે.’